పిలిస్తే వస్తా..సమస్య పరిష్కరిస్తా..!
 
న్యూఢిల్లీ, ఫిబ్రవరి 11: దేశంలోని రెండో ఐటి దిగ్గజం ఇన్ఫోసిస్‌లో నెలకొన్న వేతన భత్యాలు, సివరేజి ప్యాకేజిల వివాదంపైనా, ఛైర్మన్‌ శేషసాయి రాజీనామా చేయాలన్న డిమాండ్లపైనా న్యూయార్క్‌వర్సిటీ ప్రొఫెసర్‌ కంపెనీ బోర్డులో పనిచేసిన ఎంజి సుబ్రహ్మణియన్‌ తాను పరిష్కరించేందుకు సిద్ధమేన న్నారు. ఆయన పేరునే ఇన్ఫోసిస్‌ కో-ఛైర్మన్‌ నియామకానికి వ్యవ స్థాపకులు నారాయణమూర్తి సిఫారసుచేసారు. 1998నుంచి 2011 వరకూ సుబ్రహ్మణియన్‌ ఇన్ఫోసిస్‌ బోర్డులో కొనసాగిన సంగతి తెలి సిందే. కంపెనీబోర్డు నుంచి రిటైర్‌ అయిన తర్వాత సంస్థతో సంప్రదిం పులు తగ్గించినట్లు ఆయన వెల్లడించారు. బోర్డు సభ్యులు, వ్యవస్థా పకుల మధ్య నెలకొన్న వివాదంపై ఆయన మాట్లాడుతూ కంపెనీ అంతర్గత వ్యవహారాలపై వ్యాఖ్యలు చేయలేనన్నారు. కంపెనీకి తాను మంచి జరగాలని కోరుకునే శ్రేయోభిలాషినని అయితే కంపెనీ వ్యహారాలపైనా లావాదేవీలపైనాతనకు ప్రత్యేక అభిప్రాయం అంటూ లేదని అన్నారు.
తగిన సమాచారం కూడా తనకు అందుబాటులో లేదన్నారు. ఇన్ఫోసిస్‌ బోర్డును పునర్‌వ్యవస్థీకరించాల్సిన అవసరం ఉందని, సుపరిపాలన ప్రమాణాలు అనుసరించేందుకు వీలుగా బోర్డు ను పునర్‌వ్యవస్థీకరించడమే మంచిదన్నారు. అంతకుముందు బోర్డులో పనిచేసిన నిపుణులు తన లాంటివారు మళ్లీ రావచ్చని మరికొన్నేళ్లు వారు పనిచేసే అవకాశం ఉంటుందని అన్నారు. ఐటిరంగంలో ఇన్ఫో సిస్‌ కీలకమని అన్నారు. ఒకవార్తాసంస్తకు ఇచ్చినఇమెయిల్‌లో ఆయన తన అభిప్రాయాలు వెల్లడించారు.ఇన్ఫోసిస్‌ భవిష్యత్తు మరింత ప్రకాశి స్తుందని అన్నారు. కంపెనీ సహవ్యవస్థాపకుడు నారాయణమూర్తి విశాల్‌ సిక్కా వేతన ప్యాకేజి, మరో ఇద్దరు బైటికి వెళ్లిన సీనియర్‌ ఎగ్జిక్యూటివ్‌ల సివరేజి ప్యాకేజిలపై ఆందోళన వ్యక్తంచేసిన సంగతి తెలిసిందే. కంపెనీ సహ వ్యవస్థాపకులు నందన్‌నీలేకని, ఎస్‌.గోపాలకృష్ణన్‌, నారాయణమూర్తి వంటి వారు కూడా ఇన్ఫోసిస్‌ బోర్డుకు లేఖలు రాస్తూ సిక్కా వేతన ప్యాకేజి భారీపెంపుపై ప్రశ్నలు సంధించారు.
అలాగే ఇద్దరు టాప్‌ ఎగ్జి క్యూటివ్‌లకు ప్రకటించిన సివరేజిప్యాకేజిని సైతం ప్రశ్నించిన సంగతి తెలిసిందే. అయితే ఇన్ఫోసిస్‌ యాజమాన్యం మాత్రం సుపరిపాలన లోపాలున్నాయన్న అంశం తిరస్కరించింది. డా.విశాల్‌సిక్కా వ్యూహా త్మక మార్గదర్శనం ప్రకారమే బోర్డు నడిచిందని, కంపెనీ వృద్ధికి సిక్కా చేపట్టినవ్యూహం ప్రశంసనీయమని ఇన్ఫోసిస్‌ ఛైర్మన్‌ ఆర్‌.శేషసాయి వెల్లడించారు.
టాటాసన్స్‌నుంచి ఛైర్మన్‌గా సైరస్‌మిస్త్రీకి ఉద్వాసన పలికిన తర్వాత వెనువెంటనే ఇన్ఫోసిస్‌లో నెలకొన్న ఈ వివాదం ఐటిరంగంలో ప్రకంపనలు సృష్టించింది. ఇదిలా ఉంటే ఇన్ఫోసిస్‌ మాజీ డైరెక్టర్‌ బాలకృష్ణన్‌ ప్రత్యేక ప్రకటనచేస్తూ ఛైర్మన్‌ వెంటనే రాజీనామా చేయాలని డిమాండ్‌చేశారు. ఖచ్చితంగా సుపరిపాలన లోపాలున్నాయని అందుకు ఛైర్మన్‌దే బాధ్యత అని వెంటనే రాజీ నామా చేయడమే సముచితమన్న వ్యాఖ్యలు వెలువడిన నేపథ్యంలో కోఛైర్మన్‌ పదవికి నారాయణమూర్తి సిఫారసుచేసిన ఎంజి సుబ్రహ్మ ణియన్‌ అవసరమైతే తాను జోక్యంచేసుకుని సరిదిద్దగలనని ప్రకటించ డం ఇన్ఫీబోర్డులోకి ఎంజిబి మళ్లీ వస్తున్న సంకేతాలను పంపించింది. =